|  |  |
| --- | --- |
|  |  |

**GALWAD MEWNOL AM GYFLWYNIADAU**

**Hwb Ymchwil Deallusrwydd Artiffisial (DA)**

*Galluogi Ein Byd gyda DA (Gwthio Dynoliaeth Ymlaen).*

**Symposiwm**

Dydd Iau 19 Medi 2024 (9am-5pm)

Prifysgol Aberystwyth

Mae Symposiwm y Ganolfan Ymchwil DA ‘*Galluogi Ein Byd gyda DA*’ (Gwthio Dynoliaeth Ymlaen) yn darparu llwyfan trawsddisgyblaethol sy’n dod ag ymchwilwyr ac ymarferwyr o ddisgyblaethau amrywiol ar lefelau lleol, rhanbarthol a rhyngwladol at eu gilydd i greu cysylltiadau newydd. Ein nod yw arddangos ymchwil academyddion, ymarferwyr, a myfyrwyr ymchwil ar draws Prifysgol Aberystwyth a’i rhwydweithiau o rhanddeiliaid.

Fe'ch gwahoddir i gynnig cyflwyniad 15 munud i'w ystyried ar gyfer y symposiwm. Mae’r alwad hon yn agored i waith rhagarweiniol/parhaus ym mhob maes ymchwil sydd a chymhwysiad DA, a sy'n cynnwys, ond heb fod yn gyfyngedig i, y themâu canlynol:

***Archwilio a Darganfod:*** Dysgu mwy am ein byd a thu hwnt i greu technolegau newydd.

***Moeseg:*** Canllawiau moesol ar gyfer datblygu a chymhwyso

***Dadansoddi Ymddygiad:*** Seicoleg a gweithle'r dyfodol

***Modelu Rhagfynegol:*** Modelau i ragweld tueddiadau yn y dyfodol ac effeithiau posibl ymyriadau

***Theori a Datblygiad DA:*** Datblygu'r genhedlaeth nesaf o ddulliau dysgu ac optimeiddio

***Ymyriadau:*** Atebion a arweinir gan DA ar gyfer heriau cymdeithasol mawr heddiw

***Creu:*** Technoleg yn cwrdd ag arfer creadigol

***Trafodaeth Cyflwyno Problem:*** Mae hwn yn ddewis amgen i'r themâu a nodir uchod; yn y drafodaeth hon efallai y bydd awduron am ‘gyflwyno problem’ y gellir ei thrafod gan gyflwynwyr eraill a’r gynulleidfa.

Rydym yn croesawu cyflwyniadau gan ymchwilwyr profiadol a newydd (gan gynnwys myfyrwyr ymchwil).

Dylid cyflwyno crynodebau mewn e-bost mewn fformat Word i Dr Sophie Bennett-Gillison sob@aber.ac.uk erbyn 12 Gorffennaf 2024. Dylid labelu'r ddogfen ag enw'r awdur a nodi pa thema y mae'r awdur yn dymuno i'r cyflwyniad gael ei chynnwys ynddi fel a nodir uchod. Cyhoeddir crynodebau yn nhrafodion y symposiwm. Gweler y canllawiau ar gyfer crynodebau strwythuredig isod.

**CANLLAWIAU**

Dylai Crynodebau Strwythuredig gynnwys y canlynol:

• Teitl

• Enw'r awduron/gan gynnwys crynodeb

• Manylion cyswllt yr awdur blaenllaw

• Geiriau allweddol – lleiafswm o 4, uchafswm o 8

• Cyflwyniad – pwrpas y papur / amcanion

• Gwybodaeth gefndir/cyd-destun perthnasol

• Dull ymchwil e.e. dulliau ymchwil a ddefnyddiwyd

• Trafodaeth (gan gynnwys canlyniadau lle bo'n briodol)

• Casgliadau/goblygiadau

• Cyfeiriadau

Fformat:

• Uchafswm o 500 gair (heb gynnwys teitlau, cyfeiriadau na geiriau allweddol)

• Ffont maint 11, Times New Roman

• Bylchau rhwng llinellau sengl

• Penawdau mewn print trwm

Hawlfraint: Cyfrifoldeb yr awdur yw sicrhau, lle cynhwysir deunyddiau hawlfraint, y cafwyd caniatâd deiliad yr hawlfraint.